《寄曾使君》
宋代·谢伋

江色城霞气象新，中兴岳牧用诗人。
争趋画戟高门地，窃伏荒山涨海濒。
敢望车鱼延传舍，先持笺简具州民。
猿惊鹤讶知吾意，欲醉双岩堂上春。

作者简介：蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。